text: Taytaykuna, mamaykuna, llapantiykichiktapas napaykamuykichikmi. Chay wayrap apamusqankunari, ¿maymantataq kanku? ¿Maypi ruruchisqa mikhuytataq paykunari mikhunku? Aswanpas kay Mama Llaqtapiqa kusisqa tarikunanku, kaypiqa allin mikhusqa tarikunku. Kay llaqta runaqa may ñawpaqmantaraq allin yachayniyuq, qhichwa simiyuq karqan; chaytataqmi kunan wayrap apamusqankuna Perú nispa sutiyanku, wak allpapas kanmanhina. Ñuqa chay runata, Jorge Benavidespa khuchi kawsayninta, qhilli kawsayninta hukkunaman asikunanpaq rikuchiyman chayri payta manachu k'irinman? Chay wayrap apamusqankunaqa, "ama chiqninakunanchikchu" nisparaqtaqmi yayankup sutinkupi rimanku. Chayqa, chay Paisana Jacinta manam rikukunanchu, aswanpas chay Benavides Rimaq k'ikllukunata pichachun, chaymantataq ch'uya, allin kawsayta rikuchiwasunchik. Ñuqanchik ukhupiqa manam hukkunamanta asikuyqa kananchu. Chay runa pampachayta qhichwakunamanta mañakunan, Payri, ¿manachu pisi umayuq? Mana pisi umayuq kaspari, ¿imaraykutaq qhichwa simillatapas mana rimanchu? Kay llaqtapi kawsaq runakunaqa amataq ari sunqunchiktaqa k'irinakusunchikchu.